Bank mag nie huis vat vir dié kleingeld | Netwerk24
Fetus gesond ná rower wapen teen maag druk
'Trauma en stres vir personeel' toe Retreat-kliniek wéér beroof word
Asof die stresvolle werksituasie wat deur die koronaviruspandemie meegebring word nie genoeg is nie, is die Retreat-kliniek Sondagoggend vir 'n tweede keer binne enkele weke deur rowers geteiken.
Brianna ontken galopsop-skop
Brianna Rollins-McNeal, Amerikaanse Olimpiese kampioen in die 100 m-hekkies, ontken dat sy vir enige opkikkers positief getoets is.
Eddie kyk toe terwyl Saracens slae kry
Eddie Jones, Engeland se hoofafrigter, het Saterdag in Londen toegekyk hoe die Saracens-rugbyklub, vir wie van sy beste spelers speel, teen die minder geroemde Ealing Trailfinders verloor het.
Help, ek is saam met 'n muis in kwarantyn!
Asof dit nie erg genoeg is om in streng kwarantyn te bly voor volgende maand se Australiese Ope nie, is Kazakstan se Yulia Putintseva boonop deur 'n ongewenste kamermaat, 'n muis, getreiter.
Selfs te midde van die afswaai in ekonomiese aktiwiteite en die streng inperkings wat tot 'n kleiner vraag na elektrisiteit lei, verwag Eskom in die komende drie maande weekliks 'n kragtekort.
Fase 2-beurtkrag duur van Maandag 'onbepaald' voort
Eskom het aangekondig fase 2-beurtkrag gaan "ongelukkig" Maandag hervat en onbepaald voortduur.
Oppiwater-fees in 'borrel' weer uitgestel
Die Oppiwater-kunstefees is 'n tweede keer uitgestel, maar word in April in 'n bioborrel aangebied.
Velsorgmiddels uit jou eie spens
Weet jy wat jy aan jou gesig smeer? vra Fay van Eeden nadat sy haar eie velsorgmiddels uit haar spens begin maak het.
Bank mag nie huis vat vir dié kleingeld
Deur Jeanne-Marié Versluis 19 Augustus 2018 05:00
'n Egpaar het byna hul huis verloor nadat FirstRand Bank hulle hof toe geneem het omdat hulle per abuis enkele maande nagelaat het om 'n versekeringspremie van R619,76 te betaal.
Daar was 'n misverstand en die egpaar is onder die indruk gelaat dat die paaiement van R16 344,52 die versekeringspremie insluit. Foto: iStock
Die hooggeregshof in Pretoria het geweier om 'n summiere vonnis teen Ezekiel en Mercy Ditaunyane aan FirstRand toe te staan omdat dit 'n onreg sou wees. Die egpaar het wel hul maandelikse verbandleningspaaiement van R16 344 getrou betaal.
Die Ditaunyanes het agterstallig geraak met die terugbetalings van hul verbandlening van R2 115 000 en 'n skuldberader gevra om hulle te help met die hersiening van hul skuld.
Die skuldberader het 'n herskikking van die skuld aan die bank voorgestel, wat in Mei 2016 deur die bank aanvaar is.
Dit het behels dat die egpaar R16 344,52 en die maandelikse huiseienaars-versekeringspremie van R619,76 sou betaal. Die landdroshof het die herskikking bekragtig.
Daar was egter 'n misverstand en die egpaar is onder die indruk gelaat dat die paaiement van R16 344,52 die versekeringspremie insluit. Hulle het toe 'n paar maande lank nagelaat om dit te betaal.
Toe FirstRand hulle daaroor dagvaar, het hulle hul fout besef en R10 000 by die bank inbetaal om die agterstallige skuld uit te wis. Hul prokureur het in 'n brief aan die bank gesê die feit dat hulle nie die versekeringspremies betaal het nie, is nie hul fout nie, maar 'n bona fide- administratiewe fout van die skuldberader.
FirstRand het nie op dié brief gereageer nie en voortgegaan met 'n hofaansoek.
Regter Elizabeth Kubushi het gesê die egpaar moet die voordeel van die twyfel kry. Hulle het op advies van die skuldberader die inhoud van FirstRand se aanvaardingsbrief van die skuldherskikking misverstaan.